時樂鳥篇
作者：張說
朝代：唐

paragraphs: 舊傳南海出靈禽，時樂名聞不可尋。
形貌乍同鸚鵡類，精神別稟鳳皇心。
千年待聖方輕舉，萬里呈才無伴侶。
紅茸糅繡好毛衣，清泠謳鵶好言語。
內人試取御衣牽，啄手暝聲不許前。
心願陽烏恆保日，志嫌陰鶴欲凌天。
天情玩訝良無已，察圖果見祥經裏。
本持符瑞驗明王，還用文章比君子。
自憐弱羽詎堪珍，喜共華篇來示人。
人見嚶嚶報恩鳥，多慙碌碌具官臣。